Комисија за спровођење поступка јавног оглашавања прикупљањем писмених понуда Градске општине Нови Београд, на основу Одлуке Комисије за манифестације Градске општине Нови објављује:

### **О Г Л А С**

### **за издавање места за постављање тезги за продају меда и пчелињих производа, књига и штампе, старих и уметничких заната и домаће радиности, цвећа и текстилне робе**,

### прикупљањем писмених ковертираних понудау оквиру сталне манифестације од значаја за ГО Нови Београд

###  под називом **„Јесења манифестација“**

###  **у периоду од 26.08.2021. године до 06.10.2021. године**

**НАПОМЕНА: Због актуелне епидемиолошке ситуације и прописаних мера, изабрани понуђачи морају следити општа упутства о радном времену рада на отвореном.**

**ЛОКАЦИЈА:**

### Булевар Михаила Пупина, испред пословног објекта ТЦ „Нови Београд“ (Стари Меркатор), за постављање од 1 до 30 (тридесет) тезги укупне површине 60м² (распоред места обележен непарним бројевима од бр. 1 до бр. 59) у периоду од **26.08.2021. године до 06.10.2021**. године

**УСЛОВИ УЧЕШЋА:**

* Право учешћа има свако заинтересовано физичко или правно лице регистровано за обављање одговарајуће делатности.
* **Почетна цена** за лицитацију места за постављање тезги у Булевару Михаила Пупина, испред пословног објекта ТЦ „Нови Београд“ (Стари Меркатор), за укупан период трајања манифестацијe је **23.000,00 РСД.** Тезге морају бити затвореног типа у виду дрвених кућица. **Обавезно је у понуди доставити фотографски приказ изгледа кућице-тезге. Уколико понуђач не достави у понуди тражену фотографију кућице-тезге, сматраће се да је понуда непотпуна и иста ће бити одбачена као таква.**
* **Депозит** за озбиљност понуде за места запостављање тезгиизноси **10.000,00 динара.**

Сва заинтересована лица могу доставити понуду, **са назначеном робом за продају на наведеној манифестацији,** у писаном облику у затвореној коверти са напоменом **„ПОНУДА ЗА ЛИЦИТАЦИЈУ ТЕЗГИ - НЕ ОТВАРАТИ”** на адресу: Градска општина Нови Београд, Булевар Михаила Пупина бр. 167, поштом или лично предајом понуде на шалтеру пријема поднесака у згради ГО Нови Београд.

**Рок за достављање понуда је 11.08.2021. године, до 11:00 часова.**

**Затворена коверта са понудом треба да садржи:**

1. **1. ПРИЈАВУ**

 **-пријава правног лица садржи**: назив и седиште, **решење АПР о упису у регистар за одговарајућу делатност,** матични број, порески идентификациони број (ПИБ), потпис овлашћеног лица и печат (доказ о истом), број рачуна код банке за враћање депозита, контакт телефон учесника огласа, као и број мобилног телефона лица које учествује у поступку одабира места.

 - **пријава физичког лица садржи**: фотокопију личне карте, **решење АПР о упису у регистар за одговарајућу делатност** илипотврду о активном статусу у регистру пољопривредних газдинстава издата од Министарства финансија, порески идентификациони број (ПИБ), број рачуна код банке за враћање депозита, контакт телефон учесника огласа, као и број мобилног телефона лица које учествује у поступку одабира места.

**2. БЕЗУСЛОВНУ ПОНУДУ, УЗ НАВОЂЕЊЕ ЛОКАЦИЈЕ НА КОЈУ ПОНУДА ГЛАСИ**

**3. ДОКАЗ О УПЛАТИ ДЕПОЗИТА за озбиљност понуде у износу од 10.000,00 динара.** Уплату извршити на текући рачун Градске општине Нови Београд, број: **840-978804-03, модел 97 и позив на број 59-013.**

**4. Тезге морају бити затвореног типа у виду дрвене кућице и не може бити већа од 2,0м² са слободном површином у функцији тезге од 1,0м²**

**Обавезно у понуди доставити фотографски приказ изгледа кућице – тезге.** Уколико понуђач не достави у понуди тражену фотографију кућице – тезге, сматраће се да је понуда непотпуна и иста ће бити одбијена.

Заинтересовани понуђачи могу доставити понуду **за једно место за постављање тезге**, тако што ће:

* за продају **меда и пчелињих производа** бити одређено првих шест тезги;
* за продају **књига и штампе,** следећих шест тезги**;**
* за продају **производа старих и уметничких заната и домаће радиности** следећих шест тезги;
* за продају **цвећа** следећих шест тезги и
* за продају **текстилне робе** преосталих шест тезги**.**

Неблаговремене понуде неће бити отваране.

Комисијско отварање понуда одржаће се **11.08.2021. године са почетком у 11:15 часова** на адреси Градске општине Нови Београд, сала 3. Због тренутне ситуације и прописаних епидемиолошких мера, отварање понуда спровешће Комисија **БЕЗ ПРИСУСТВА ПОНУЂАЧА**.

Ранг листа биће објављена **11.08.2021. године у 12:00 часова на вратима малог службеног улаза у**

**просторије Градске општине Нови Београд код сале 3.**

Комисија ће одмах након објављивања ранг листе, по редоследу са ранг листе, **ТЕЛЕФОНСКИМ ПУТЕМ ИЛИ ЛИЧНО, ПОЗИВАТИ** **ПОЈЕДИНАЧНО** изабране понуђаче да одаберу жељена места. Одабир места врши се **ИСКЉУЧИВО ЛИЧНО** приступањем у просторије сале 3, Градске општине Нови Београд, подношењем доказа о уплати до пуног лицитираног износа, уз **обавезно поштовање свих прописаних епидемиолошких мера**: појединачни улазак, обавезно ношење заштитне маске, држање растојања од 2м.

Право одабира места за постављање тезги вршиће се према редоследу слободних места.

**У случају останка слободних места, писмене понуде ће се подносити 11.08.2021. године до 15:00 часова;**

Комисија ће одабир корисника за преостала места извршити на основу висине понуђене цене и временском доспећу захтева;

Ранг листа у случају доделе евентуално преосталих слободних места, на основу примљених понуда, биће објављена 11.08.2021. године, у 15:30 часова;

У случају два или више иста понуђена износа, предност за одабир места за постављање тезги биће одређен по редоследу времена приспелости понуде;

Потенцијални корисник дужан је да пре одабира конкретног места изврши уплату излицитираног износа умањеног за износ уплаћеног депозита **и то у року не дужем од једног сата од истицања ранг листе.**

Након достављања доказа о наведеној уплати понуђач ће добити потврду о изабраном месту за постављање тезге.

Понуђачима који не буду изабрани наведени износ уплате на име депозита за озбиљност понуде биће враћен у року до 5 (пет) дана од дана спровођења лицитације.

**Уколико понуђач који је одређен по ранг листи одустане од коришћења места из било ког разлога или је документација неисправна или непотпуна, нема право на повраћај депозита за озбиљност понуде**;

Потписивање Уговора са изабраним понуђачима обавиће **се 17. и 18.08.2021. године,** у просторијама Градске општине Нови Београд, Булевар Михаила Пупина бр. 167.

 Распоред постављања тезги је утврђен скицом на коју је Секретаријат за саобраћај дао сагласност IV-07 бр. 344.8-7/2021 oд 19.01.2021. године.

**Тезга је типски покретни објекат за продају робе или пружање услуге чија површина не може бити већа од 2,0 m2, са слободном површином у функцији тезге од 1,0 m2** .

**Након потписивања уговора понуђач је у обавези да поднесе захтев Одељењу за грађевинске,комуналне послове и озакоњење објеката Управе ГО Нови Београд за добијање решења овог органа за постављање тезге за продају робе на наведеној локацији.**